Sciant omnes tam futuri quam presentes, quia Rocelinus, quod Romestannus vocabatur, dedit sancto Stephano, in prima donatione, quam dedit Martiri alodum de Fisciniaco, quem tenebat Nunius clericus in vadimonium et mansum quem Wirelcus, in vadimonium de Bargas tenebat, cum vineis et omnibus manso pertinentibus et cum omnibus, que in Bargas habebat; et in Patriniaco, quicquid in vineis et in campis et in aliis rebus tenebat, aut aliquis per eum: et ad Corcellas unum mansum cum vineis et omnibus manso pertinentibus, et cuncta que ibi habebat, que tenebat Odelmarus Brunus in vadimonium et Boscum Versantem et servum Aldonem, cum infantibus in vestituram. Post hec, alia vice dedit Prothomartiri silve, nomine Carmelis, partem suam et suam partem silve Calsarum, et de petra communi et de calcenolea et de nois que ex parte Bosci Versantis sunt, partem suam cum terra ibidem adiacente et Adgrisce mansum Alchenrici cum omnibus manso pertinentibus, scilicet terra, campis, silvis, pratis, aquis, exis et regressis: item Quintiniaco mansiolum cum omnibus manso pertinentibus, quem Aymo Rusticus tenebat in vadimonium.